Tim Roth

Timothy Simon «Tim» Rothhttp://www.talktalk.co.uk/entertainment/film/biography/artist/tim-roth/biography/122 (født 14. mai 1961) er en britisk skuespiller og regissør.

Roth debuterte i Made in Britain (1982) og The Hit (1984), som han ble nominert til en BAFTA-pris for. Han fikk imidlertid mer oppmerksomhet for sine prestasjoner i filmene The Cook, the Thief, His Wife & Her Lover, Vincent & Theo og Rosencrantz & Guildenstern Are Dead. Han fikk senere internasjonal anerkjennelse i Quentin Tarantino-filmene De hensynsløse, Pulp Fiction og Four Rooms. Han spilte en sentral rolle i Rob Roy (1995), som han ble nominert til en Oscar for i kategorien beste mannlige birolle, og som han vant en BAFTA-pris for i samme kategori.

Roth sine øvrige filmer inkluderer blant andre Captives, Little Odessa, Everyone Says I Love You, Gridlock'd, Legend of 1900, Deceiver, Planet of the Apes, Invincible, Funny Games, The Incredible Hulk, Arbitrage og Broken. Han hadde også rollen som Cal Lightman i TV-serien Løgner.

Han debuterte som regissør med The War Zone i 1999, en film han vant en rekke priser for. I 2019 fikk han en rolle i filmen Luce sammen med Naomi Watts og Octavia Spencer.

 Bakgrunn og familie 

Roth ble født i Dulwich, London, som sønn av Ann, en maler og lærer, og Ernie, en Fleet Street-journalist, maler og medlem av Det britiske kommunistpartiet frem til 1970-tallet.http://www.filmreference.com/film/27/Tim-Roth.htmlhttp://thehollywoodinterview.blogspot.no/2009/03/tim-roth-hollywood-interview.html Hans far ble født med etternavnet Smith i Sheepshead Bay, Brooklyn, New York, av britiske immigranter med irsk herkomst. Faren endret navn til Roth på 1940-tallet.

Roth ville som ung bli skulptør og studerte ved Camberwell College of Art i London.http://www.tim-roth.com/index.php?id=starsep99

Roth støtter det britiske partiet Green Party of England and Wales.http://www.telegraph.co.uk/culture/3672350/Tim-Roth-touching-evil-in-Michael-Hanekes-Funny-Games.html

Roth giftet seg med Nikki Butler i 1993.

 Referanser 

 Eksterne lenker 




Kategori:Engelske skuespillere
Kategori:Engelske regissører
Kategori:Personer fra London